નવી દિલ્હી: ભારતની સમુદ્ર સુરક્ષાથી જોડાયેલી એક ગંભીર ખામી સામે આવી છે. સૂત્રોનું માનીએ તો નેવીને પશ્વિમી અને પૂર્વ કિનારાઓની સુરક્ષા માટે આવા 24 માઇનસ્વીપર્સની જરૂરીયાત છે, જેનો ઉપયોગ દુશ્મનોની બારૂદી સુરંગોને શોધીને એને ખતમ કરવા માટે કરવામાં આવે છે. પરંતુ ભારતમાં માત્ર 4 જ જૂના માઇનસ્વીપર છે. માઇનસ્વીપર ખાસ પ્રકારના લશ્કરી જહાંજો હોય છે, જે બંદરો અને સમુદ્રના રસ્તાની દેખરેખ માટે ખૂબ જ મહત્વના હોય છે. આ ખામીની જાણકારી એવા સમયે થઇ છે, જ્યારે હિંદ મહાસાગર ક્ષેત્રમાં ચીન પોતાના ન્યૂક્લિયર અને પારંપારિક સબમરીન્સની તૈનાતી ઝડપથી વધારી રહ્યું છે. આ સબમરીન્સ ખાનગી રીતે બારુદી સુરંગ પાથરીને બંદરોને નુકસાન પહોંચાડી શકે છે.